UEFA Meistrite Liiga finaal 2016

Mängupaik

San Siro, ametlikult tuntud kui Stadio Giuseppe Meazza, tehti UEFA täitevkomitee poolt teatavaks kui finaali mängupaik 18. septembril 2014 Nyonis Šveitsis. See on neljas Euroopa karika/Meistrite Liiga finaal mis on peetud sellel väljakul pärast 1965., 1970. ja 2001. aasta finaal finaale. 
San Siro ehitati 1925, avati 1926 Milani koduväljakuna ning müüdi linnale 1935. Internazionale hakkas väljakut rentima 1947 ja staadionit on alates sellest ajast kahe klubi vahel jagatud, Inter võitis esimese Euroopa Karika finaali mis sellel väljakul mängiti 1965. aastal. Staadionit 1934. aasta jalgpalli maailmameistrivõistlustel, UEFA Euro 1980 ja 1990. aasta jalgpalli maailmameistrivõistlustel. Hetkel mahutab see 80 018, kuid UEFA võistluste jaoks vähendatakse see natuke alla 80 000.
2016. aasta finaal oli esimene kord, kui finaal toimus San Sirol ja mitte kumbki staadioni üürnikest ei suutnud võistlust võita, kuna pärast halba esitlust kohalikus liigas ei suutnud Milan ega Inter Euroopa võistlustele kvalifitseeruda.

Taust

See finaal oli kuues turniiri finaal kus olid kaks meeskonda samast riigist, kolmas finaal kus mõlemad klubid olid Hispaaniast ja teine kus mõlemad olid samast linnast, viimati kohtusid samad klubid 2014. aasta finaalis, mis teeb sellest seitsmenda korduva finaali. Madridi finaal kindlustas ka selle, et Madridist sai kõige edukam linn Euroopa Karikas võites 11 finaali ja osaledes 17 finaalis, lisaks ka 16 võiduga kõikides UEFA klubivõistlustes, eelnev rekord kuulus Milanole 10 võiduga ja 16 finaaliga Euroopa Karikas ja 15 võiduga kõikides UEFA klubivõistlustes.
Real Madrid jõudis finaali rekordiliselt 14. korda pärast kokkuvõttes 1:0 võitu Manchester City üle ja sai võimaluse võita rekordiliselt 11. tiitli. Eelnevalt võitsid nad 1956, 1957, 1958, 1959, 1960, 1966, 1998, 2000, 2002 ja 2014, ning kaotas 1962, 1964 ja 1981 finaalid. See oli nende 18. finaal UEFA klubivõistlustel, nad on mänginud ka Karikavõitjate Karikas finaalides (kaotades 1971 ja 1983) ja kahes UEFA Karika finaalis  (võites 1985 ja 1986). Nende peatreeneril Zinedine Zidanel, kes lõi Real Madridi võiduvärava 2002. aasta finaalis, oli võimalus saada seitsmendaks inimeseks kes on võitnud Meistrite Liiga nii mängija kui peatreenerina, liitudes nimedega nagu Miguel Muñoz, Giovanni Trapattoni, Johan Cruyff, Carlo Ancelotti, Frank Rijkaard ja Pep Guardiola.
Atlético Madrid jõudis oma kolmandasse Euroopa Karika finaali pärast Müncheni Bayern alistamist võõrsil väravatega (kokkuvõttes 2:2). Nende eelmised kaks finaali olid 1974 ja 2014, mõlemad lõppesid kaotusega vastavalt Müncheni Bayernile ja Real Madridile. Atlético Madrid on mänginud ka kolmes Karikavõitjate Karika finaalis (võites 1962 ja kaotades 1963 ja 1986) ja kahes Euroopa Liiga finaalis (võites 2010 ja 2012), nende kõige värskem Euroopa Liiga edu 2012. aastal juhendas treener Diego Simeone. Tal oli võimalus liituda kaas-argentiinlaste Luis Carniglia ja Helenio Herreraga kui ainsad mitte-eurooplasest peatreenerid kes on võitnud Euroopa Karika/Meistrite Liiga. Kui nad võidaks Meistrite Liiga, siis liituksid nad Juventuse, Amsterdami Ajaxi, Müncheni Bayerni ja Chelseaga kui klubid kes on võitnud kolm peamist Euroopa klubivõistlust. Teisalt, kui nad kaotaks, siis saaks neist esimene klubi kes on kaotanud oma esimesed kolm Euroopa Karika finaali.
Peale 2014. aasta finaali, mille Real Madrid võitis pärast lisaaega 4:1, ainsad Madridi derbi mängud Euroopa võistlustel toimusid Euroopa Karikas 1958/59 poolfinaalis, kui Real Madrid võitis 2:1 korduskohtumises pärast 2:2 viiki kokkuvõttes, ja UEFA Meistrite Liiga 2014/15 veerandfinaalis, kus Real Madrid võitis kokkuvõttes 1:0.

Logo

UEFA tegi finaali brändi identiteedi teatavaks 27. augustil 2015 Monacos vahetult enne alagrupiturniiri loosi. Logol on Milano maamärk Galleria Vittorio Emanuele II.

Piletimüük

Staadion mille mahutavus oli finaaliks 71 500 pealtvaatajat tehti fännidele ja üldisele publikule saadavaks 46 000 piletit, millest mõlema finalisti meeskonnad said 20 000 piletit ja 6 000 piletit läksid müüki fännidele üle maailma läbi UEFA.com-i ajavahemikul 1.–14. märtsini 2016 neljas hinnaklassis: 440, 320, 160 ja 70 eurot. Ülejäänud piletid eraldati kohalikule korraldavale komiteele, UEFA-le ja jalgpalliliitudele, reklaamipartneritele ja ülekandjatele ning aukülalistele.

Avatseremoonia

Ameerika laulja Alicia Keys esines avatseremoonial enne mängu, see oli esimene kord kui seal toimus elava muusika esitlus. Itaalia tenor Andrea Bocelli esindas UEFA Meistrite Liiga hümni.

Seotud üritused

UEFA Naiste Meistrite Liiga finaal 2016 toimus kaks päeva varem, 26. mail 2016 Mapei Stadium – Città del Tricolorel Reggio Emilias.
Iga-aastane UEFA Meistrite festival toimus 26.-29. mai 2016 Milano Piazza del Duomol.

Ametnikud

Inglismaa kohtunik Mark Clattenburg kuulutati UEFA poolt finaali kohtunikuks 10. mail 2016.

Väravajoone tehnoloogia

Väravajoone tehnoloogiat süsteem Kotkasilma kasutati selles mängus. See oli esimene UEFA Meistrite Liiga finaal kus kasutati väravajoone tehnoloogiat pärast seda kui UEFA täitevkomitee selle jaanuaris 2016 heaks kiitis.

Kokkuvõte

Real Madrid domineeris pallivaldamist mängu alguses. Kuuendal minutil Gareth Bale karistuslöögi Atlético Madridi karistusalasse, mis leidis Casemiro. Tema väravale suunatud löögi tõrjus üle otsajoone väravavaht Jan Oblak. Viis minutit hiljem teenis Dani Carvajal mängu esimese kollase kaardi kui jäi olukorda hiljaks ja võttis Antoine Griezmanni maha. 15. minutil saatis Toni Kroos karistuslöögi Atlético karistusalasse, mis leidis Bale. Jätku olukorras lõi Sergio Ramos palli Oblakist mööda ja viis Reali juhtima. Värav jäi jõusse hoolimata video tõenditest, et Ramos oli suluseisus, mis tähendab et värav ei oleks tohtinud lugeda.
46. minutil teenis Fernando Torres Atléticole penalti, kui Pepe tegi tema vastu tagant vea. Real Madrid väravavaht Keylor Navas teenis mänguga jätkamisega viivitamise eest kollase kaardi. Griezmanni löödud penalti lendast lati rikošetiga üle värava. 79. minutil viigistas Atlético seisu, kui Juanfrani tsenderdust leidis värava ees oleva vahetusmängija Yannick Carrasco kes palli edasi väravasse suunas. Mänguseis jäi samaks kuni 90. minuti lõpuni ning mäng läks lisaajale.
Pärast väravateta 30 minutit otsustati mäng penaltiseeriaga. Juanfran eksis Atlético neljanda penaltiga lüües palli posti, mis andis Cristiano Ronaldole võimaluse Reali 11. Meistrite Liiga tiitel kindlustada.

Mängujärgne

See mäng oli üheteistkümnes Euroopa Karika/Meistrite Liiga finaal mis otsustati penaltiseeriaga. Selle võiduga teenis Real Madrid rekordit-suurendava üheteistkümnenda Euroopa Karika/Meistrite Liiga tiitli. See oli Real Mdridi 14. osalus Euroopa Karika/Meistrite Liiga finaal. Nad ei ole alates 1981 ühtegi finaali kaotanud. Teisalt, Atlético Madridist sai esimene klubi kes on kaotanud oma esimesed kolm finaali. Juventus ja Barcelona kaotasid oma kaks esimest finaali, kuid võitsid kolmandal katsel vastavalt 1985 ja 1992. Atlético kolmas kaotus Euroopa Karika finaalis paneb neid ühele pulgale Barcelonaga ja ainult Juventuse (kuus kaotust), Müncheni Bayerni ja Benfica (mõlemal viis kaotust) taha.
Ramos kes lõi mängu avavärav on viies mängija kes on löönud värava kahes Meistrite Liiga finaalis. Ta polnud võistlustel väravat löönud alates 2014. aasta finaali kus ta lõi Atlético Madridi vastu viigi värava. Carrascost sai teise poolaja viigiväravaga esimene belglane kes on Meistrite Liiga finaalis värava löönud.
Real madridi treenerist Zidanest sai esimene Prantsusmaa treener kes on võitnud Meistrite Liiga ja seitsmes inimene kes on võitnud Meistrite Liiga nii mängija kui treenerina. Muñoz, esimene inimene kes selle saavutas, tegi seda samuti Real Madridiga (mängijana 1956 ja 1957, ning treenerina 1960 ja 1966).
Mängu ajal rünnati Real Madridi fänne Iraagis teist korda, mis tõstis hukkunute arvu kokku vähemalt 29 peale. Pärast rünnakut pühendas klubi president Florentino Perez Real Madridi võidu nendele fännidele kes tapeti ja teistele klubi fännidele Iraagis, lisaks teistele kes on tapetud Islamiriigi poolt. Pärast esimest rünnakut kandsid mängijad musta käepaela ja viidi läbi minutiline leinapaus.

Reaktsioonid

Zidane väljendas uhkust olla Real Madridi treener ja võita Meistrite Liiga klubiga nii mängija, abitreeneri kui ka nüüd peatreenerina. Tulemusena ütles ta"Mõlemad meeskonnad pääsesid täitsa lõppu – penaltid läksid meie õnneks kuid oleks võinud vabalt minne teisiti. Õnnitlused Atléticole ja [Diego] Simeone. Ta on suurepärane treener, kuid loomulikult olen ma õnnelik selle võidu üle." Simeone õnnitles Real Madridi nende võidu puhul öeldes, "nad olid taaskord meist paremad, sel korral penaltitega". Kui küsiti kas ta jätkab Atlético Madridis vastas Simeone, "Minu plaan on mõelda. See on kõik."
Ronaldo ütles pärast mängu meediale, et ta palus et saaks võtta viienda penalti kuna tal "oli visioon" et ta lööb võidu värava. Ronaldo lisas, "Penaltid on alati loterii, sa ei tea iial mis juhtub aga meie meeskond näitas rohkem kogemust ja me näitasime seda lüües kõik penaltid sisse". Bale ütles et ta oli "krampides", aga kirjeldas võitu kui "suurepärane tunne". Ta ütles ka et närveeris pärast oma penaltit, kuid mitte seda lüües. Oma derbi rivaali alistamise kohta lisas Bale "See on kõige tähtsam asi [oma rivaali alistamine]. Loomulikult andsid nad meile suurepärase mängu ja loomulikult tunnen natuke neile kaasa, aga finaal on finaal ja sa pead selle võitma." Luka Modrić ütles meediale et ta on väga õnnelik ja uhke võidu üle ja et meeskond näitas tõelist karakterit kuni mängu lõpuni. Ta lisas, "Me teenisime seda võitu. Ma tunnen Atlético kaasa, aga ma tunnen meie enda üle rõõmu et me selle mängu võitsime. See on Real Madridi võistlus. Undecima (üheteistkümnes). See trofee kuulub Real Madridile, selle pärast on see maailma parim klubi."